Hunters' Lodges

Il-Hunters' Lodge (bil-Malti: Dwejra tal-Kaċċaturi) kienet milizzja sigrieta fl-Istati Uniti ffurmata waqt ir-Ribelljonijiet fil-Kanada ta' Fuq u t'Isfel. Kienet l-aħħar minn sensiela t'organizzazzjonijiet sigrieti li nħalqu f'dan il-perjodu. Refuġjati tal-Kanada t'Isfel (li għamlu parti mid-diviżjoni tal-Lvant jew mill-Frères Chasseurs) ħatru l-organizzazzjoni fl-istat ta' Vermont. L-influwenza tal-Hunters' Lodge infirxet lejn il-Punent bl-isforz ta' Dr Charles Duncombe u Donald McLeod: mexxejja tal-Canada Refugee Relief Association, kif ukoll minn William Lyon Mackenzie: indiġenu Skoċċiż. Dawn akkwistaw ħafna appoġġ minn bosta reġjuni tal-Amerika ta’ Fuq u l-Ewropa. Huma amalgamaw is-'Secret Order of the Sons of Liberty' ta' Henry S. Handy f'Detroit biex jiffurmaw 'Grand Lodge' ġewwa Cleveland.

daqsminuri|Il-Battalja ta' Saint-Eustache fil-Kanada t'Isfel tar-Ribelljonijiet ta' 1837-38|319x319px

 Organizzazzjoni tal-'Lodge' 
Il-Hunters' Lodges kienu bbażati fuq dwejriet Masoniċi, u adottaw sinjali sigrieti, ġerarkija u ritwali simili. L-erba’ gradi tal-'Lodge' kienu: Snowshoe, Beaver, Grand Hunter u Patriot Hunter. Suldati mingħajr ranka kienu tal-ewwel grad, uffiċjali kummissjonati tat-tieni, maġġuri u kurunelli kummissjonati tat-tielet, u uffiċjali kummissjonati tal-ogħla ranka tar-raba' grad.  Huma użaw kodiċi sigriet biex jikkomunikaw ordnijiet, xi drabi stampat f'gazzetti bħall-Buffalonian.  'Lodges' eżistew madwar l-Istati ta' Vermont, Ohio, Michigan u l-Punent ta’ New York. Watertown, Oswego, Salina (issa Sirakuża), Rochester, Buffalo, Cleveland, u Detroit kienu bliet partikolarment attivi.
 Konvenzjoni u r-Repubblika Kanadiża 
F’Settembru tal-1838, sebgħin delegat mill-'Hunters' Lodges' tal-Punent attendew konferenza sigrieta – 'Patriot Congress' – f'Cleveland, li damet ġimgħa. Huma ħatru gvern repubblikan Kanadiż proviżorju, magħruf bħala r-'Republic of Canada' (bil-Malti: 'ir-Repubblika Kanadiża. Dan kien kompost minn seba' membri ewlenin:

 Il-President: A.D. Smith
 Il-Viċi President: Il-Kurunell Nathan Williams
 Is-Segretarju tat-Teżor: L-Imħallef John Grant Jr
 Is-Segretarju tal-Gwerra: Donald McLeod
 Il-Kmandant tal-Armata (l-Armata Patrijotta tal-Punent): Lucius V. Bierce 
 Il-Komodor tan-Navy Patrijotta tal-Lag Erie: Gilman Appleby
 Il-Komodor tan-Navy Patrijotta tal-Lag Ontario:''' Bill Johnston 

Biex jiffinanzjaw il-gwerra, huma kkreaw bank 'joint stock' – il-Bank Repubblikan tal-Kanada – immexxi mis-Segretarju tat-Teżor John Grant. Il-bank ħareġ kontijiet li kellhom stampi tal-martri tar-Ribelljoni: Samuel Lount u James Morreau. Il-gazzetta uffiċjali tiegħu kienet il-Bad Eagle,'' ippubblikata fi Cleveland minn Samuel Underhill.

 Politika 

 Il-Locofocos 
daqsminuri|321x321px|Il-Locofocos; dan il-kartun speċifikament jillustra t-tmiem tagħhom
Mid-dehra, il-fazzjoni tal-Partit Demokratiku magħrufa bħala l-'Locofocos' mexxiet il-moviment 'Patriot'.  Dan il-partit tfaċċa fl-1836 fi New York bil-tir li jappoġġja r-repubblikaniżmu radikali, it-tmiem tal-aristokrazija għanja u l-'free banking'.  Il-Bank Repubblikan tal-Kanada nħalaq għal din ir-raġuni. Fil-fatt, Charles Duncombe kiteb x-xogħlijiet: 'Duncombe’s free banking: an essay on banking, currency, finance, exchanges, and political economy' (Cleveland, Ohio, 1841); u 'Memorial to Congress upon the subject of Republican free banking' (Cleveland, Ohio, 1841).

 Referenzi (mhix kompluta) 
L-ebda riċerka independenti ma saret fil-kitba ta' dan l-artiklu; dan huwa biss traduzzjoni tal-artiklu bl-Ingliż. Is-sorsi elenkati hawnhekk huma tal-artiklu oriġinali.

Kategorija:Storja
Kategorija:Storja militari
Kategorija:Stati Uniti